CELEX: 62013TN0001
Language: fi
Date: 2013-01-04 00:00:00
Title: Asia T-1/13: Kanne 4.1.2013 — Advance Magazine Publishers v. SMHV — Montres Tudor (GLAMOUR)

23.3.2013   
            
            
               FI
            
            
               Euroopan unionin virallinen lehti
            
            
               C 86/18
            
         Kanne 4.1.2013 — Advance Magazine Publishers v. SMHV — Montres Tudor (GLAMOUR)
   (Asia T-1/13)
   2013/C 86/29
   Kannekirjelmän kieli: englanti
   
      Asianosaiset
   
   
      Kantaja: Advance Magazine Publishers, Inc. (New York, Yhdysvallat) (edustajat: asianajajat T. Raab, H. Lauf ja V. Ahmann)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Montres Tudor SA (Geneve, Sveitsi)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan sisämarkkinoiden harmonisointiviraston (tavaramerkit ja mallit) toisen valituslautakunnan 10.10.2012 tekemän päätöksen kokonaisuudessaan (valitus nro R 0231/2012-2)
            
         
               —
            
            
               velvoittamaan vastaajan ja vastapuolen valituslautakunnassa korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: kantaja
   
      Haettu yhteisön tavaramerkki: sanamerkki ”GLAMOUR”, yhteisön tavaramerkkihakemus nro 9 380 916
   
      Sen tavaramerkin tai merkin haltija, johon väitemenettelyssä on vedottu: vastapuoli valituslautakunnassa
   
      Tavaramerkki tai merkki, johon väitemenettelyssä on vedottu: yhteisössä voimassa oleva kansainvälinen rekisteröinti ”TUDOR GLAMOUR” luokkaan 14 kuuluville tavaroille
   
      Väiteosaston ratkaisu: väitteen hyväksyminen kaikkien riitautettujen tavaroiden osalta
   
      Valituslautakunnan ratkaisu: valituksen hylkääminen
   
      Kanneperusteet: neuvoston asetuksen N:o 207/2009 8 artiklan 1 kohdan b alakohdan rikkominen.